צה"ל חיסל מפקד חמאס שלקח חלק בהחזקתם של עידן אלכסנדר, מתן צנגאוקר ואברה מנגיסטו בשבי

צה"ל תקף אתמול (רביעי) במרחב חאן יונס וחיסל את המחבל אסמעיל מחמד אברהים ברים, מפקד בזרוע הצבאית של חמאס. המחבל החזיק בשבי את עידן אלכסנדר, מתן צנגאוקר ואברה מנגיסטו במנהרה במרחב דרום רצועת עזה. בעת האחרונה, קידם המחבל מתווי טרור נגד כוחות צה"ל ואזרחי מדינת ישראל וניסה לשקם את יכולות הארגון, תוך הפרה שיטתית של הפסקת האש. התקיפה בוצעה במטרה להסיר את האיום.